கேள்வி: பழுப்பு வசீகரன் பற்றி நீங்கள் என்ன அறிந்துள்ளீர்கள்?
பதில்: பழுப்பு வசீகரன் (''lemon pansy'')( ''ஜூனோனியா லெம்னோனியசு'') என்பவை தெற்காசியாவில் காணப்படும் வரியன்கள் (பட்டாம்பூச்சிக்குடும்பம்), சிறகன்கள், வசீகரன்கள் குடும்பத்தைச் சேர்ந்த சிற்றினம் ஆகும். இது தோட்டங்கள், தரிசு நிலப்பகுதிகள் மற்றும் திறந்த வனப்பகுதிகளில் காணப்படுகின்றன. பழுப்பு நிற இறகுகளின் ஓரத்தில் அடர் பழுப்பு நிறக் கோடும், இறகுகளின் மேற்புறம் கண்கள் போன்ற மஞ்சள் புள்ளியும், மத்தியில் ஆரஞ்சு நிற வளையமும் காணப்படும். தரையை ஒட்டி சுறுசுறுப்பாக பறந்து திரியும். அனைத்து வாழிடங்களிலும் ஆண்டு முழுவதும் காணலாம்.காடு இதழ், தடாகம் வெளியீடு 2016 மே-சூன் பக்: 40. இவை ஆண்டு முழுவதும் காணப்பட்டாலும், மழைக் காலத்திலும் மழைக்குப் பின்னும் அதிகமாகத் தென்படுகின்றன. மழைக் காலத்தில் இதன் நிறம் பளிச்சென்றும், கோடைக் காலத்தில் நிறம் மங்கியும் காணப்படும். அப்போது காய்ந்த இலைகளைப் போன்ற உருமறைப்பு தோற்றத்தைப் பெறுவதற்கு இந்த தகவமைப்பு உதவுகிறது.
கேள்வி: பழுப்பு வசீகரன் - முட்டை பற்றி நீங்கள் என்ன அறிந்துள்ளீர்கள்?
பதில்: இலைகளின் அடிப்பகுதியில் முட்டைகள் தனித்தனியாக இடப்படும். முட்டை பச்சை நிறத்தில் பீப்பாய் வடிவத்தில் நீளமான முகடுகளுடன் இருக்கும்.
கேள்வி: பழுப்பு வசீகரன் - கம்பளிப்பூச்சி பற்றி நீங்கள் என்ன அறிந்துள்ளீர்கள்?
பதில்: முட்டையிலிருந்து பொரித்து வெளிவரும் கம்பளிப்பூச்சி உருளை வடிவமானது. வடிவில் ஒரே மாதிரியான தடிமன் கொண்டது. நுனியில் கிளைத்திருக்கும் முதுகெலும்புகளின் வரிசைகளால் மூடப்பட்டிருக்கும். இது மங்கலான நீல நிற ஒளிப்புடன் மந்தமான கருப்பு மற்றும் இருண்ட நிறத்தின் முதுகுப் பட்டையைக் கொண்டுள்ளது. தலைக்கு பின்னால் தனித்த ஆரஞ்சு வளையம் உள்ளது. கம்பளிப்பூச்சி இலையின் அடிப்பகுதியில் தங்கி உணவு உண்ணும். ஏதேனும் தொந்தரவு ஏற்பட்டால், உருண்டு தரையில் விழும்.}}